******

REPUBLIKA HRVATSKA

ZADARSKA ŽUPANIJA

GRAD PAG

Upravni odjel za komunalni sustav

i prostorno uređenje

KLASA: 363-02/18-20/15

UR.BROJ: 2198/24-03/08-18-1

Pag, 12. ožujka 2018. godine

OBAVIJEST VLASNICIMA I KORISNICIMA NEKRETNINA U STAROJ GRADSKOJ JEZGRI GRADA PAGA

Odredbama Odluke o komunalnom redu („Službeni glasnik Grada Paga“, broj: 8/15, 2/17) zabranjeno je postavljanje klima uređaja na pročeljima zgrada u staroj gradskoj jezgri grada Paga, a postavljanje ostalih predmeta (reklame, reklamne ploče, ormarići, jarboli za zastave, plakati, natpisi na platnu i sl.) dopušteno je isključivo uz odobrenje za postavljanje koje izdaje Upravni odjel za komunalni sustav i prostorno uređenje Grada Paga.

Pozivaju se vlasnici i korisnici nekretnina u staroj gradskoj jezgri grada Paga, da u roku od 8 dana uklone klima uređaje, reklame, tende te ostale protupravno postavljene predmete s nekretnina.

U slučaju da vlasnik odnosno korisnik protupravno postavljenog predmeta sam ne ukloni predmet ili ne ishodi odobrenje za postavljanje, uklanjanje će o trošku vlasnika ili korisnika provesti komunalni redar.

Upravni odjel za komunalni sustav

i prostorno uređenje